OpenLLM-France/wikimedia huggingface dataset:
# De cerca

De cerca va ser un programa espanyol de televisió, emès per La 1 de TVE entre 1980 i 1981, dirigit i presentat per Jesús Hermida amb realització de Luis Tomás Melgar.

## Format

Es tractava d'un programa d'entrevistes a personatges cèlebres del món de la cultura, l'art, la música, la política, la literatura o la interpretació, en la qual a través del reconegut carisma del conductor, el periodista Jesús Hermida, es pretenia fer un retrat de l'entrevistat que fora més enllà d'un repàs a la seva trajectòria professional, s'abordessin qüestions d'ordre més personal.
Jesús Hermida es va mantenir en el programa fins al 27 de juny de 1981. Des de llavors, es va modificar el format, de manera que cada setmana canviava l'entrevistador, que al seu torn era l'entrevistat de la setmana prèvia. En aquesta etapa l'espai es va subtitular Diálogos para la sobremesa.

## Personatges entrevistays (parcial)
### Primera etapa

* Clara Isabel Francia, presentadora de televisió (7-1-1980)
* Rocío Jurado, cantant (7-4-1980)
* Rosa Montero, periodista i escriptor (26-4-1980)
* Miguel Bosé, cantant (3-5-1980)
* Antonio Mingote, dibuixant (31-5-1980)
* Ferran Díaz-Plaja i Contestí, escriptor (28-9-1980)
* Emilio Romero Gómez, periodista (11-10-1980)
* Núria Espert, actriu (18-10-1980)
* Narciso Ibáñez Serrador, guionista i director de televisió (25-10-1980)
* Fernando Rey, actor (1-11-1980)
* Francisco Umbral, escriptor (17-11-1980)
* Ana Belén, cantant i actriu (24-11-1980)
* María Jiménez, cantant (8-12-1980)
* Pilar Miró, directora de cinema i televisió (19-1-1981)
* Fernando Vizcaíno Casas, escriptor (24-1-1981)
* Paloma San Basilio, cantant (2-2-1981)
* Gloria Fuertes, escriptora (16-2-1981)
* Francisco Rabal, actor (23-2-1981)
* Mari Cruz Soriano, presentadora de televisió (2-3-1981)
* Manuel Fraga, polític (9-3-1981)
* Faustino Cordón, científic (15-3-1981)
* Antonio Gala, escriptor (29-3-1981)
* Mari Carmen y sus muñecos, ventríloqua (6-4-1981)
* Vicent Enrique i Tarancón (13-4-1981)
* Lola Flores, cantant (2-5-1981)

### Segona etapa

* José María de Areilza entrevista a Peridis (4-7-1981)
* Peridis entrevista a Alfonso Guerra (11-7-1981)
* Alfonso Guerra entrevista a Antonio Gala (18-7-1981)
* Luis Rosales entrevista a Francisco Nieva (23-8-1982)
* Francisco Nieva entrevista a Berta Riaza (23-8-1982)

## Referències

* ↑ «De cerca». Diari ABC, 10-01-1980.
* ↑ «De cerca». La Vanguardia, 18-01-1980.
* ↑ «De cerca inicia una nueva etapa». Diario ABC, 04-07-1981.

## Enllaços externs

* Programes complets a RTVE
# De cuerpo presente

De cuerpo presente és una pel·lícula còmica espanyola del 1967 dirigida per Antxon Ezeiza basada en la novel·la homònima de Gonzalo Suárez.

## Sinopsi

Després de veure Nelson fent un petó a la seva amant, Barlow l'enverina. Però Nelson torna d'entre els morts i la busca.

## Personatges

* Carlos Larrañaga: Nelson
* Françoise Brion: Enna
* Lina Canalejas: Mairin
* Alfredo Landa: Joe
* Daniel Martín: Rod
* José María Prada: Barlow
* María Asquerino: dona d'Enric
* Luis Sánchez Polack: periodista
* José Luis Coll: periodista
* Agustín González: presentador de televisió
* Kitty de la Cámara
* Fernando Sánchez Polack: policia
* Lydia Cortés
* Sergio Mendizábal: Henry
* Rafael Vaquero

## Referències

* ↑ De cuerpo presente a decine.21
* ↑ De cuerpo presente a criticalia.com

## Enllaços externs

* Fragment de la pel·lícula a YouTube
# David Navarro Pedrós

David Navarro Pedrós (Port de Sagunt, Camp de Morvedre, 25 de maig de 1980) és un exfutbolista professional valencià, que jugà de defensa central i el seu últim equip fou l'AD Alcorcón.

## Biografia

David Navarro és un defensa format en les categories inferiors del València CF que destaca per la contundència a l'hora de tallar el joc del rival. El seu debut en el primer equip es va produir en la temporada 2001-2002 en la qual va disputar dos partits. La temporada següent va seguir simultanejant el primer equip amb el filial, València B disputant tres partits en la màxima categoria.
La seva incorporació de ple dret a la primera plantilla es va produir en la temporada 2003-2004 encara que mai ha estat una peça fonamental per a cap dels seus entrenadors.
En el partit de tornada front el Inter de Milà corresponent als vuitens de final de la Lliga de Campions 2007-2008, va copejar Nicolás Burdisso, jugador de l'equip italià, en una baralla que es va produir en finalitzar el partit, fracturant-li el septe nasal al jugador argentí, fet pel qual va ser suspès durant 7 mesos per la UEFA, encara que posteriorment, aquest mateix organisme decidiria reduir-li el càstig a 6 mesos. Per la seua banda, el València CF li imposa una multa al jugador de 6.000 euros.
La temporada 2006-2007 fou cedit al RCD Mallorca, club al qual se'l tornà a cedir la temporada següent, aquesta vegada amb opció de compra.
En 2011 va ser fitxat per l'equip suís Neuchâtel Xamax, que va entrar en fallida econòmica a finals d'aquell mateix any, quedant Navarro sense contracte. El 12 de febrer de 2012 fitxa pel Llevant Unió Esportiva.

## Palmarès
### Títols estatals

* 2 Lligues espanyoles - València CF - 2001-02 i 2003-04

### Títols internacionals

* 1 Copa de la UEFA - València CF - 2004
* 1 Supercopa d'Europa - València CF - 2004

## Referències

* ↑ UEFA suspèn Navarro set mesos
* ↑ «El València CF multà Navarro amb 6 mil euros». Arxivat de l'original el 2007-09-27. [Consulta: 13 agost 2007].
* ↑ El Llevant fitxa David Navarro El Llevant ha arribat a un acord amb David Navarro pel que queda de temporada. Navarro, central de 31 anys i natural del Port de Sagunt, es va formar en les categories inferiors del València, on debutà en Primera i va estar fins a l'estiu passat, encara que fou cedit dos temporades al Mallorca. Esta temporada estava jugant en el Neuchâtel Xamax suís, però ara s'incorpora a la disciplina blaugrana per cobrir la baixa de Nano, que se n'ha anat al futbol xinés. - notícia a RTVV del 12 de febrer de 2012

## Enllaços externs

* David Navarro a terra.es (castellà)
# David Navarro

«David Navarro» té aquests significats:
* David Navarro Pedrós (1980), futbolista valencià
* David Navarro Brugal (1983), jugador de bàsquet català
* David Navarro Yudes (1997), ballarí català
# Còdex Trivulzianus

El Codex Trivulzianus és un manuscrit de Leonardo da Vinci que originalment contenia 62 fulls, però avui només romanen 55. Documenta els intents de Leonardo per millorar la seva modesta educació literària, mitjançant llargues llistes de cultismes copiats de fonts lèxiques i gramaticals autoritzades. El manuscrit també conté estudis d'arquitectura militar i religiosa.
El Còdex Trivulzianus es guarda al Castell Sforzesco a Milà, Itàlia, però no està normalment disponible per al públic. La sala del castell on està també conté frescos pintats per Leonardo.

## Enllaços externs

* Institut i Museu d'Història de Ciència - Florència, Itàlia
* La Ment de Leonardo
* El Codi Da Vinci Genuí
* El Lloc Web Oficial del Castell Sforza Arxivat 2012-06-26 a Wayback Machine.
# Dernice

Dernice és un municipi situat al territori de la província d'Alessandria, a la regió del Piemont, (Itàlia).
Limita amb els municipis de Borghetto di Borbera, Brignano-Frascata, Cantalupo Ligure, Garbagna, Montacuto i San Sebastiano Curone.
Pertany al municipi les frazioni de Bregni, Cascina Carano, Gropparo, Montebore, Parogna, Poggiolo, Vigana i Vigoponzo.

## Referències

* ↑ «Statistiche demografiche ISTAT». Arxivat de l'original el 2018-07-16. [Consulta: 12 juliol 2018].
# Dero

Dero (en grec antic Δηρώ) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. Tenia un únic germà, Nèrites.
Només en fa menció Apol·lodor, a la llista que dona de les nereides.

## Referències

* ↑ Apol·lodor. Βιβλιοθήκη, I, 2, 7
# Arsínoe de Macedònia

Arsínoe (en llatí Arsinoe, en grec antic Ἀρσινόη, "Arsinóe") era una dona macedònia concubina del rei Filip II de Macedònia.
Filip la va donar a un macedoni anomenat Lagos amb el que es va casar. Va ser la mare de Ptolemeu I Sòter. Alguns historiadors pensen que Ptolemeu era fill de Filip i no de Lagos, però si és exacte que Ptolemeu tenia al morir 84 anys (per tant que va néixer el 367 aC) en aquell temps el rei Filip era molt jove i no tenia Arsínoe com a concubina. No obstant segons Pausànies, Suides i Curci Ruf els macedonis pensaven que Ptolemeu era fill del rei.

## Referències

* ↑ 1.Arsinoe a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 366
# Baga Avall (Vallfogona de Ripollès)

La Baga d'Avall és una entitat de població del municipi de Vallfogona de Ripollès a la comarca del Ripollès. En el cens de 2007 tenia 25 habitants.

## Referències

* ↑ «Baga Avall (Vallfogona de Ripollès)». Gran Enciclopèdia Catalana. Barcelona: Grup Enciclopèdia Catalana.
# Bafétimbi Gomis

Bafétimbi "Bafé" Gomis (La Seyne-sur-Mer, França, 8 de juny de 1985) és un futbolista francès. Juga de davanter.
Ha jugat a l'Olympique de Lió de la Ligue 1 francesa i al Swansea City.

## Referències

* ↑ «Nice vs. Lyon – Football Match Report – agost 6, 2011». ESPN.
* ↑ «Olympique Lyonnais 3 – 1 Bordeaux Match report – 9/24/11 Ligue 1». goal.com.
* ↑ «It's Go, Go, Go for Gomis». Swansea City A.F.C. [Consulta: 27 juny 2014].
* ↑ «Man Utd 1–2 Swansea». BBC Sport, 16-08-2014 [Consulta: 16 agost 2014].
# Bagnoles (cràter)

Bagnoles és un cràter sobre la superfície de (951) Gaspra, situat amb el sistema de coordenades planetocèntriques a 55 ° de latitud nord i 122 ° de longitud est. Fa un diàmetre de 0.4 km. El nom va ser fet oficial per la UAI l'any 1994 i fa referència a Banhòlas, una ciutat francesa amb un balneari.

## Referències

* ↑ "Bagnoles (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Courbon, P.; Chabert, C.; Bosted, P.; Lindsley, K. Cave Books, Saint Louis. Atlas of the Great Caves of the World, 1989.
# Bagno di Romagna

Bagno di Romagna és un municipi situat al territori de la Província de Forlì-Cesena, a la regió de l'Emília-Romanya, (Itàlia).
Bagno di Romagna limita amb els municipis de Bibbiena, Chiusi della Verna, Mercato Saraceno, Poppi, Pratovecchio, Santa Sofia, Sarsina i Verghereto.

## Galeria

* Palazzo di Capitani
* Església de Santa Maria
* Localització del municipi dins la província
# Barraca XXXVII (Aiguamúrcia)

La Barraca XXXVII és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

És una magnífica construcció amb la típica cúpula de casella. És de planta circular, el seu diàmetre interior és de 3'80 metres. Està coberta amb una falsa cúpula que arriba a una alçada màxima de 4 metres i tanca amb una llosa.

## Referències

* ↑ «Barraca XXXVII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Base ortogonal

En matemàtiques, en particular en àlgebra lineal, una base ortogonal d'un espai vectorial V amb producte escalar és una base de V els vectors de la qual són ortogonals 2 a 2. Si els vectors d'una base ortogonal són normalitzats, es diu que és base ortonormal.
Qualsevol base ortogonal es pot utilitzar per definir un sistema de coordenades ortogonals. Les bases ortogonals (no necessàriament ortonormals) són importants a causa del seu aspecte de coordenades ortogonals curvilínies en espais Euclidians, així com en varietats Riemannianes i pseudo-Riemannianes.

## Definició ampliada
### Ortogonalitat

Siguin $e_{1}$ i $e_{2}$ dos vectors d'un espai prehilbertià $X$ (un espai vectorial amb producte interior). Aquests vectors són ortogonals entre sí si el seu producte interior és nul:$e_{1}\perp e_{2}\Longleftrightarrow \langle e_{1},e_{2}\rangle =0$

### Base ortogonal

Un conjunt $\{e_{i}\}=\{e_{1},\ldots ,e_{n}\}$ de vectors de $X$ és una base ortogonal de $X$ si els vectors $e_{1},\ldots ,e_{n}$ són ortogonals entre sí dos a dos,
$\langle e_{i},e_{j}\rangle =0\qquad {\text{per a}}\qquad i\neq j$
i qualsevol vector $x\in X$ es pot escriure com a combinació lineal de $e_{1},\ldots ,e_{n}$:
$x=\sum _{i=1}^{n}c_{i}e_{i}=c_{1}e_{1}+\ldots +c_{n}e_{n}$on $c_{1},\ldots ,c_{n}$ són constants.

### Base ortonormal

Una base ortonormal de $X$ és una base ortogonal $\{e_{i}\}$ de $X$ que està formada per vectors, tals que la seva norma és igual a la unitat, $||e_{i}||=1$, és a dir:
$\langle e_{i},e_{j}\rangle =\delta _{ij}=\left\{{\begin{aligned}&0\quad {\text{per a}}\quad i\neq j\\&1\quad {\text{per a}}\quad i=j\end{aligned}}\right.$

## Bibliografia

* Lang, Serge (2004), Algebra, Graduate Texts in Mathematics, 211 (Corrected fourth printing, revised third ed.), New York: Springer-Verlag, pp. 572–585, ISBN 978-0-387-95385-4.
* Lay, David. Linear Algebra and its Applications. 4th ed. update. Boston: Addison-Wesley, 2012. ISBN 978-0-321-38517-8.
* Lipschutz, Seymour. Linear Algebra. 4th ed. Nova York: McGraw-Hill, 2009. ISBN 978-0-07-154353-8.
* Strang, Gilbert. Introduction to Linear Algebra. 5th ed. Wellesley: Wellesley - Cambridge Press, 2016. ISBN 978-0-9802327-7-6.
* Granero, Francisco. Álgebra y geometría Analítica (en castellá). McGraw-Hill, 1985.

## Enllaços externs

* Orthogonal basis. Encyclopedia of Mathematics.
# Baiba Broka

Baiba Broka és el nom dels següents personatges:
* Baiba Broka (actriu) (1973), actriu letona.
* Baiba Broka (política) (1975), política letona, Ministre de Justícia de Letònia el 2014.
# Batràtskaia Datxa

Batràtskaia Datxa - Батрацкая Дача (rus) - és un poble (un possiólok) de l'óblast de Bélgorod, a Rússia. El 2010 tenia 526 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Barcatge

El barcatge conegut com "lo dret de barca" era un impost de l'edat mitjana que gravava cada barca o embarcació que navegava per un riu, en creuar el territori d'un determinat senyor.
Era semblant al dret portatge o al dret de pontatge, però en casos diferents.
En un moment donat també va ser allò que cobrava un senyor o el rei pel lloguer d'una embarcació de la seva propietat.

## Vegeu també

* Portatge
* Pontatge

## Referències

* ↑ Pere Labernia. Diccionari de la llengua catalana ab la correspondencia castellana y llatina,1. Espasa Germans, 1864, p. 186– [Consulta: 31 març 2011].
* ↑ Bolòs, Jordi: Diccionari de la Catalunya medieval (ss. VI-XV). Edicions 62, Col·lecció El Cangur / Diccionaris. Barcelona, abril del 2000. ISBN 84-297-4706-0, plana 208.
# Berlangas de Roa

Berlangas de Roa és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Demografia

Evolució demogràfica :
| 1991 | 1996 | 2001 | 2004 | | 2008 |
| 312 | 282 | 242 | 226 | 218 | |
# Beatriu de Vermandois

Beatriu de Vermandois, nascuda vers el 880 i morta després del 931. Era filla d'Heribert I de Vermandois. Es va casar el 895 amb Robert, marquès de Nèustria, que va esdevenir rei de França el 922. Van tenir dos fills: Emma de França, casada vers el 918 amb Raül, duc de Borgonya i més endavant rei de França; Hug el Gran, duc dels Francs, pare d'Hug Capet.

## Referències

* ↑ «Beatrice of Vermandois (880–931) | Encyclopedia.com». [Consulta: 25 abril 2021].
# Bec de coral d'Anambra

El bec de coral d'Anambra (Estrilda poliopareia) és un ocell de la família dels estríldids (Estrildidae).

## Hàbitat i distribució

Habita zones amb herba crescuda al sud de Nigèria.

## Referències

* ↑ «Bec de coral d'Anambra». Cercaterm. TERMCAT, Centre de Terminologia. Rev. 20/03/2022(català)
# Barilović

Barilović és un municipi de Croàcia situat al comtat de Karlovac. Es troba a 68 km de Zagreb. Hi pertany el poble de Perjasica.

## Demografia

Segons el cens de 2021, la seva població era de 2.673 habitants i 295 vivien a la ciutat pròpiament dita.
L'any 2011 hi havia un total de 2.990 habitants al municipi, el 87,29% dels quals eren d'ètnia croata i l'11,84% d'ètnia sèrbia. El poble en si estava habitat per 300 persones.
El cens de 2001 va registrar el nom del municipi com Barilovići.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013.
* ↑ «Central Bureau of Statistics». [Consulta: 22 juny 2024].
* ↑ «Central Bureau of Statistics». [Consulta: 22 juny 2024].
* ↑ «SAS Output».
# Barilov

Barilov - Барилов (rus) - és un poble (un khútor) de l'óblast de Bélgorod, a Rússia. El 2010 tenia 66 habitants. Pertany al districte (raion) de Rakítnoie.

## Referències

* ↑ «Схема территориального планирования муниципального района "Ракитянский район" Белгородской области». Федеральная государственная информационная система территориального планирования (ФГИС ТП). Arxivat de l'original el 2022-01-09. [Consulta: 9 gener 2022].
* ↑ «Aleksandrovka» (en anglès). GeoNames. Arxivat de l'original el 2022-01-09. [Consulta: 9 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 9 gener 2022].
# Barreiro (Cap Verd)

Barreiro (crioll capverdià Barrer) és una vila al sud de l'illa de Maio a l'arxipèlag de Cap Verd. Està situada 5 kilòmetres a l'est de Vila do Maio.

## Vegeu també

* Llista de nuclis de població de Cap Verd
# Becplaner rosat

El becplaner rosat (Platalea ajaja) és una espècie d'ocell de la família dels tresquiornítids (Threskiornithidae), l'únic amb color general diferent al blanc. Va ser inclosa al monotípic gènere Ajaia.

## Morfologia

* Gran ocell, amb una llargària de 71-86 cm, una envergadura de 120-130 cm i un pes d'1,2-1,8 kg.
* Aspecte típic del gènere, amb cames i coll llarg i el llarg bec en forma d'espàtula.
* Zona de pell nua verdosa al cap. Coll i esquena blanc. Plomall de plomes roses al pit. Bec de color gris.
* Sense dimorfisme sexual.
* Color general rosa, que com en el cas del flamenc del Carib, és producte de pigments carotenoides com la cantaxantina.

## Hàbitat i distribució

Habita aiguamolls, pantans, estanys, llacunes i manglars, principalment de la zona neotropical, des de les zones costaneres de Texas, Louisiana i Florida i Cuba, Bahames i la Hispaniola, cap al sud, per Amèrica central fins a Colòmbia, Veneçuela i Guaiana, ambdós vessants de l'Equador i el Perú, est de Bolívia i Brasil fins al Paraguai, Uruguai i nord de l'Argentina. També al centre de Xile.
# Dasyatis strongyloptera

Dasyatis strongyloptera és una espècie de peix de la família dels dasiàtids i de l'ordre dels myliobatiformes.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri. (italià)
* ↑ BioLib (anglès)
# Guillem de Conches

Guillem de Conches (c. 1080 - c. 1150, Conches-en-Ouche, Normandia) fou un gramàtic i filòsof platònic francès del segle xii, fou especialment eminent en gramàtica i en el quadrivi.

## Biografia

Estudià a l'Escola de Chartres, on fou deixeble de Bernard de Chartres i ensenyà a París. Decidí dedicar-se a les ciències quan atacaren algunes de les seves doctrines sobre la Santíssima Trinitat. Escrigués glosses en texts de Macrobi, de Boeci, de Priscià de Cesarea i al Timeu de Plató. A més a més, era coneixedor d'obres de metges àrabs i grecs, com Galè, per traduccions del segle xi de Constantí Africà, i difongué les Quaestiones naturales de la filosofia estoica de Sèneca.
Cal destacar-ne també el seu concepte de natura. Distingia entre allò que Déu fa immediatament, «per voluntat pròpia», i allò que fa per mediació de la natura, «instrument d'operació divina», «força dins de les coses que produeix semblants a partir de semblants».

## Tractats

* Philosophia, c. Marco Albertazzi. Lavìs, La Finestra editrice, 2010. ISBN 978-88-95925-13-4
* Dragmaticon Philosophiae; Moralium dogma philosophorum

## Bibliografia

* Glosae super Platonem. París, Vrin, 1965: "Textes philosophiques du Moyen Âge"
* Dragmaticon. Turnhout, Brepols, 1997: "CORPUS CHRISTIANORUM"
# Elanins

Els elanins (Elaninae) són una subfamília d'ocells rapinyaires de la família dels accipítrids (Accipitridae). Són rapinyaires de mitjana grandària, de colors blanc i gris o negre, especialitzats en la caça de rosegadors.
Tenen una distribució gairebé cosmopolita, amb espècies pròpies d'Amèrica, Àfrica, Austràlia i únicament una amb un gran àrea de distribució, l'esparver d'espatlles negres (Elanus caeruleus) que a més és l'únic que hom pot observar als Països Catalans.

## Llistat de gèneres i espècies

Com a conseqüències d'estudis genètics de principis del segle xxi, s'ha considerat aquest llinatge el més basal dins la família. Se n'han agrupat dins aquesta subfamília tres gèneres, que segons la classificació del Congrés Ornitològic Internacional (versió 12.2, 2022) contenen 6 espècies:
* Gènere Chelictinia, amb una espècie: elani cuaforcat (C. riocourii).
* Gènere Elanus, amb quatre espècies.
* Gènere Gampsonyx, amb una espècie: elani perlat (G. swainsonii).
Semblances morfològiques van fer que diversos autors, situaren dins aquesta subfamília els gèneres Elanoides (avui ubicat a Gypaetinae) i Macheiramphus (avui a Harpiinae).

## Referències

* ↑ LERNER, HEATHER R.L. & DAVID P. MINDELL (2005): Phylogeny of eagles, Old World vultures, and other Accipitridae based on nuclear and mitochondrial DNA. Molecular Phylogenetics and Evolution 37:327-346 PDF Arxivat 2011-06-06 a Wayback Machine. (anglès)
* ↑ Classificació i cladogrames dels Accupítrids a John Boyd's Home Page (anglès)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
# Simpatria

En biologia, dues espècies o poblacions es diu que són simpàtriques quan viuen en la mateixa àrea geogràfica o en àrees que se superposen i són capaços de trobar-se entre elles. Això contrasta amb les formes d'interacció parapàtriques, que tenen àrees de distribució adjacents però no se superposen, i les al·lopàtriques, que tenen àrees de distribució separades. Quan espècies estretament relacionades, però diferents, són simpàtriques, això pot indicar que s'ha produït una especiació simpàtrica, una controvertida forma d'especiació en la qual una població es divideix en dues simpàtriques, inicialment espècies mestisses.

## Referències

* ↑ Futuyma 2009, pàg. 448, G-9
* ↑ Lawrence, E.. Diccionario Akal de términos biológicos. Traduït per Codes, R. y Espino, F. J.. Akal Ediciones, 2003, p. 576. ISBN 84-460-1582-X.
* ↑ Futuyma 2009, p. 241
* ↑ Futuyma 2009, pàg. 487–490

## Bibliografia

* Futuyma. Evolution (en anglès). 2a edició. Sunderland, Massachusetts: Sinauer Associates, 2009. ISBN 978-0-87893-223-8.